
Z A P I S N I K
2. sjednice Vijeća Mjesnog odbora Gornja Dubrava,

održane 6. srpnja 2021. u prostoru objekta mjesne samouprave, Dravska 4
s početkom u 19,00 sati

NAZOČNI ČLANOVI VIJEĆA: Ivica Škalfa, Davor Mačukat, Gabrijela Divković, Minea Tatić, Siniša Senad Musić, Ivana Jerbić, Slavko Klarić

Predsjedava Ivica Škalfa, predsjednik Vijeća.

Zapisnik vodi: Minea Tatić, članica Vijeća

Predsjednik konstatira da je nazočno 7 od ukupno 7  članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 1. sjednice Vijeća, održane 23.06.2021., bez izmjena.

Na prijedlog predsjednika Vijeće jednoglasno utvrđuje

D N E V N I   R E D:
1. Realizacija Plana malih komunalnih akcija za 2021.

2. Raspored dežurstava u prostoru Mjesnog odbora – donošenje zaključka
3. Zahtjev za povremeno korištenje prostora mjesne samouprave u Zagrebu, Dravska 4, za potrebe političke stranke Zagreb je naš! – donošenje zaključka
4. Vjeran Milić – zahtjev za postavljanje uspornika prometa u Novačkoj ulici – donošenje zaključka
5. Rekonstrukcija Laške ulice – donošenje zaključka
6. Izbor domara – donošenje zaključka
7. Pitanja, prijedlozi i obavijesti.
Ad 1. Realizacija Plana malih komunalnih akcija za 2021.

Predsjednik usmeno informira nazočne o predmetu rasprave i odlučivanja.


U raspravi sudjeluju svi prisutni članovi Vijeća.

Vijeće jednoglasno donosi

Z A K LJ U Č A K
o realizaciji Plana malih komunalnih akcija za 2021.
Prihvaća se informacija o realizaciji Plana malih komunalnih akcija u 2021. 
Ad 2. Raspored dežurstava u prostoru Mjesnog odbora

Predsjednik usmeno informira nazočne o predmetu rasprave i odlučivanja.


U raspravi sudjeluju svi prisutni članovi Vijeća.

Vijeće jednoglasno donosi

Z A K LJ U Č A K
o rasporedu dežurstava u prostoru Mjesnog odbora
Članovi Vijeća dežurati će u prostoru MS četvrtkom od 19,00 do 20,00 sati.

Ad 3. Zahtjev za povremeno korištenje prostora mjesne samouprave u Zagrebu, Dravska 4, za potrebe političke stranke Zagreb je naš! 

Članovi Vijeća primili su pisani materijal uz poziv.
U raspravi sudjeluju: Ivica Škalfa, Davor Mačukat, Slavko Kolarić, Gabrijela Divković, Minea Tatić, Siniša Senad Musić 

Vijeće jednoglasno donosi

Z A K LJ U Č A K

o davanju na povremeno korištenje prostora mjesne samouprave

1. Vijeće Mjesnog odbora  Gornja Dubrava odobrava povremeno korištenje prostora u objektu mjesne samouprave Gornja Dubrava, Dravska 4, političkoj stranci Zagreb je naš!.

2. Prostor će se koristiti utorkom od 16,00 do 18,00 sati.

Ad 4. Vjeran Milić – zahtjev za postavljanje uspornika prometa u Novačkoj ulici 

Članovi Vijeća primili su pisani materijal uz poziv.

U raspravi sudjeluju svi prisutni članovi Vijeća.

Vijeće jednoglasno donosi

Z A K LJ U Č A K

o prijedlogu za postavljanje uspornika prometa u Novačkoj ulici
I. Razmotren je zahtjev za postavljanjem uspornika prometa u Novačkoj ulici.

II. Zahtjev se odbija dok se ne dovrši planirano izmještanje autobusnog stajališta na Novačkoj ulici.

Ad 5. Rekonstrukcija Laške ulice

Članovi Vijeća primili su pisani materijal uz poziv.

U raspravi sudjeluju svi prisutni članovi Vijeća.

Vijeće jednoglasno donosi

Z A K LJ U Č A K
o prijedlogu za rekonstrukciju Laške ulice
I. Razmotren je zahtjev za asfaltiranje Laške ulice.
II. Navedena ulica nalazi se u komunalnim potrebama Mjesnog odbora Gornja Dubrava te će biti razmatrana prilikom donošenja prioriteta za Plan komunalnih aktivnosti Gradske četvrti Gornja Dubrava. 
Ad 6. Izbor domara
           Predsjednik usmeno informira nazočne o predmetu rasprave i odlučivanja.


Vijeće jednoglasno donosi

Z A K LJ U Č A K
o izboru domara
Obzirom da je Vijeće zaprimilo dopis Gradskog ureda za mjesnu samoupravu kojim obavještavaju da je gradonačelnik Grada Zagreba dao suglasnost za sklapanje ugovora sa sadašnjim domarima u trajanju od 3 mjeseca, odnosno do kraja rujna, odluka o izboru domara odgađa se do isteka ugovora.

Ad 7. Pitanja, prijedlozi i obavijesti
· Pristigao je upit iz OŠ Žuti brijeg da se postavi znak zabrane ulaska s psima u školsko dvorište 

· Predsjednik obavještava članove Vijeća o problematici narušavanja javnog reda i mira u Ljubijskoj ulici te parkiranja na nogostupu.
· Vijeće će zatražiti sastanak sa načelnikom Policijske postaje Dubrava i 1. Postaje prometne policije  Heinzelova kako bi se uvele mjere kontroliranja brzine vožnje ulicama Rudolfa Kolaka, Ljubijske ulice i Erveničke ulice te riješili problemi vezani uz remećenje javnog reda i mira u Ljubijskoj ulici kao i problemi parkiranja na nogostupu.


Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Slavko Klarić
	Upit o čišćenju kanala oborinskih voda 

	Gabrijela Divković 
	Organizacija akcije čišćenja područja koje obuhvaća MO Gornja Dubrava

	Minea Tatić 
	Rješiti problem odlaganja smeća u Zadravečkoj ulici 

	Ivica Škalfa 
	Revitalizacija prostora koji spadaju pod MO Gornja Dubrava, uvođenje društvenih sadržaja, poticanje članova MO na razmatranje stanja na prometnicama i cestama.


Dovršeno u 21:30 sati.
KLASA: 026-02/21-002/1073

URBROJ: 251-06-11-506-21-2
U Zagrebu, 6. srpnja 2021.

Zapisnik sastavila: 






        Predsjednik

Minea Tatić 







Vijeća Mjesnog odbora









Ivica Škalfa, mag.ing.agr.

